වයස අවුරුදු දාහතරක දැරියක් මෙහෙකාර සේවයේ යොදවා ගනිමින් ඇයගේ මුහුණ හා ශරීරය තෙල් හැන්දක් රත්කර පිළිස්සූ බව කියන සිද්ධියකට සම්බන්ධ කාන්තාවක් අත්අඩංගුවට ගැනීමට කටුගස්තොට පොලිසිය පරීක්ෂණ පවත්වයි.පන්විල මඩොල්කැලේ ප්‍රදේශයේ පදිංචි මේ දැරිය නිවැසියන්ගේ කෲර වධ හිංසා ඉවසාගත නොහැකිව පෙරේදා (6) රාත්‍රියේ නිවසින් පැන තම නිවස සොයමින් යන විට අඹතැන්න ප්‍රදේශයේ පිරිසක් ඇගේ පිහිටට ඉදිරිපත් වී ඇත.දැරියගේ මව්පියන් ඇයව රෝහල් ගතකිරීමෙන් පසු පොලිස් හදිසි ඇමතුම් අංශය වෙත පැමිණිලි කර තිබේ.මේ දරුවා ඔවුන්ගේ මව්පියන්ට සුළු මුදලක් ලබා දී තැරැව්කරුවකු නිවසක මෙහෙකාර සේවයට රැගෙන ගොස් තිබෙන බවත්, එම තැරැව්කරුවා මඟින් තොරතුරු ලබාගෙන වධ හිංසා කළ කාන්තාව අත්අඩංගුවට ගැනීමට පරීක්ෂණ පවත්වන බවත් පොලිසිය කියයි..